Majalisa ta 9: Babu dan PDP da zai shugabanci wani kwamiti a majalisar kasar – Oshiomhole ▷ Legit.ng
Majalisa ta 9: Babu dan PDP da zai shugabanci wani kwamiti a majalisar kasar – Oshiomhole
3 days ago 779 views by Abubakar Nura Bala
- Shugaban jam’iyyar APC na kasa, Adams Oshiomhole ya bayyana cewa babu wani dan jam’iyyar PDP da zai shugabanci wani kwamiti a majalisar dokokin kasar a wannan karon
- Oshiomhole ya bayyana haka ne a wani taron ganawa da shugaban kasa Muhammadu Buhari yayi da zababbun ‘yan majalisar dokokin kasar na APC
- Yace ba za su ssake tafka kuskuren da suka yi a 2015 ba
Shugaban jam’iyyar All Progressives Congress (APC) na kasa, Adams Oshiomhole ya bayyana cewa babu wani dan jam’iyyar Peoples Democratic Party (PDP) da zai shugabanci wani kwamiti a majalisar dokokin kasar a wannan karon.
Oshiomhole ya bayyana haka ne a wani taron ganawa da shugaban kasa Muhammadu Buhari yayi da zababbun ‘yan majalisar dokokin kasar na jam’iyyar APC a fadar Shugaban kasa a ranar Talata, 16 ga watan Afrilu.
Yace: “Mun yi kuskure a shekarar 2015 wajen zaben shugabanni, amma ba za mu sake irin wannan kuskure ba yanzu. Zababbun ‘yan jam’iyyarmu ne za su rike manyan mukamai a majalisa. Babu wani dan jam’iyyar adawa da zai rike kujerar shugabancin majalisa ko da ko guda daya ne.
KU KARANTA KUMA: Dattawan Borno: Ba mu goyon bayan Ali Ndume
”Da ‘yan Najeriya na son su da sun zabi PDP din. Kuma idan ba a manta ba a zamanin da suka sheke ayar su ai sune suke raba wa kansu kujerun shugbancin na kwamitin majalisa.
”Da dadaddun ‘yan majalisa da sabbi duk za a nada su shugabannin kwamitoci. Kowa zai samu mukami a majalisar."
Mayorkun biography Nigerian Ghana weaving styles MTN transfer code Top 10 richest musician in Nigeria Wedding gowns
Dattawan Borno: Ba mu goyon bayan Ali Ndume